මේ වසරේ ආරම්භයේ සිට ගත වූ කාලයේදී මේ වන විට රට පුරා ඩෙංගු රෝගීන් 13,500 ක් පමණ වාර්තා වී ඇති අතර මරණ 38 ක් පමණ වාර්තා වී තිබේ.මදුරුවන් බෝ විය හැකි ජලය එක් රැස් වන ස්ථාන විනාශ කිරීමෙන් ඩෙංගු මදුරු ව්‍යාප්තිය සියයට 60 කින් අඩු කර ගත හැකි බව ජාතික ඩෙංගු මර්දන ‍ඒකකය පවසයි.විශේෂයෙන්ම යෝගට් කෝප්ප, පොල් කටු වැනි ජලය එක්රැස් වන කුඩා ස්ථානවල ඩෙංගු මදුරුවා වැඩිපුර බෝ වීම සිදු වන බවත් ජලය රැ‍ඳෙන කුඩා ස්ථානවල ඩෙංගු මදුරුවා බෝ වීම සිදු වන බවත් එම ඒකකයේ අධ්‍යක්ෂ වෛද්‍ය උදය රණසිංහ මහතා ප්‍රකාශ කළේය.